section_heading: Hidrologija
paragraph_text: U Krnjezu se slijeva voda s Crnopca i Gračačkog polja. Izvor Krnjeze nalazi se na 408 metara nadmorske visine, podno Krnješke glave, na obroncima Crnopca. Korito se napuni samo za velikih voda, odnosno naglog topljenja snijega i velikih oborina. U gornjem dijelu Krnjeza protječe kroz 300 metara duboki kanjon. Nakon 600 metara ukupnog toka ulijeva se u Krupu. Voda je iznimno bistra i čista te je izvrsna za piće.